బెరీలియం క్లోరైడ్

బెరీలియం క్లోరైడ్ ఒక అకర్బన సంయోగపదార్థం. ఈ సంయోగపదార్థం రసాయనిక సంకేతపదం BeCl2.బెరీలియం, క్లోరిన్ పరమాణువు ల సంయోగం వలన బెరీలియం క్లోరైడ్ రసాయన సమ్మేళనపదార్థం ఏర్పడినది.

భౌతిక ధర్మాలు
బెరీలియం క్లోరైడ్ రంగులేనటువంటి రసాయన పదార్థం.కొన్ని సార్లు తెల్లగా, లేదా పసుపురంగు స్పటికారంలో కుడా ఉండును. బెరీలియం క్లోరైడ్ ఆర్ద్రతాకర్షకత కలిగిన ఘనపదార్థం.పలు దృవియ ద్రావణులలో కరుగు తుంది.బెరీలియం క్లోరైడ్ యొక్క భౌతికధర్మాలు ఎక్కువగా అల్యూమినియం క్లోరైడ్ ను పోలిఉండును.
బెరీలియం క్లోరైడ్ ద్రవీభవన స్థానం405°C, బాష్పీభవన స్థానం520°C.సాంద్రత 1.899 గ్రాములు/సెం.మీ3

నిర్మాణం-సంశ్లేషణ
అత్యధిక ఉష్ణోగ్రత వద్ద బెరీలియం లోహం క్లోరిన్ తో రసాయనచర్య వలన బేరియం క్లోరైడ్ ఏర్పడును.
Be + Cl2 → BeCl2
క్లోరిన్ సమక్షంలో బెరీలియం ఆక్సైడ్‌ను కార్బోథెర్మల్‌ రిడక్షన్ కావించడం వలన బేరియం క్లోరైడ్ ఏర్పడును.బెరీలియం లోహం హైడ్రోజన్ క్లోరైడ్ తో చర్య జరపడం వలన కూడా బేరియం క్లోరైడ్ ఏర్పడును.

ఘన బేరియం క్లోరైడ్ అణువు చతుర్భుజాకార 1-ఏకమితి (1-dimensional)కలిగి, ఘన బేరియం క్లోరైడ్ పాలిమర్ సమూహం చతుర్కోణఅంచులను కలిగి ఉండును(పైన చిత్రంలో చూపిన విధంగా).

రసాయన చర్యలు
తెమలేని పొడి గాలిలో బెరీలియం క్లోరైడ్ స్థిరమైనది. బెరీలియం క్లోరైడ్ ఒక లేవిస్ ఆమ్లం(Lewis acid).అందువలన సేంద్రియ రసాయనచర్యలలో బెరీలియం క్లోరైడ్‌ను ఉత్ప్రేరకం(catalyst )గా ఉపయోగిస్తారు. బెరీలియం క్లోరైడ్ జలవిశ్లేషణ వలన హైడ్రోజన్ క్లోరైడ్ ఏర్పడును: BeCl2 + 2H2O → Be(OH)2 + 2HCl
బెరీలియం క్లోరైడ్ టెట్రా హైడ్రేట్ (BeCl2•4H2O)ను ఏర్పరచును.ఈథర్ వంటి  ఆక్సిజనరేటేడ్ ద్రావనులలో బెరీలియం క్లోరైడ్ కరుగుతుంది.

వినియోగం
బెరీలియం లోహాన్ని విద్యుద్విశ్లేషణ విధానంద్వారా ఉత్పత్తి చెయ్యుటకై బెరీలియం క్లోరైడ్ ను ముడిసరుకుగా ఉపయోగిస్తారు. ఫ్రైడేల్-క్రాఫ్ట్స్ రసాయన చర్యలో బెరీలియం క్లోరైడ్‌ను ఉత్ప్రేరకంగా ఉపయోగిస్తారు.

ఇవికూడా చూడండి
బెరీలియం

మూలాలు/ఆధారాలు

రసాయన శాస్త్రం
అకర్బన సమ్మేళనాలు
బెరీలియం సమ్మేళనాలు